O‘ZBEKISTON RESPUBLIKASINING AYRIM QONUNLARIGA O‘ZGARTIShLAR VA QO‘ShIMChALAR KIRITISh TO‘G‘RISIDA

O‘zbekiston Respublikasi Oliy Majlisi qaror qiladi:
 O‘zbekiston Respublikasining quyidagi qonunlariga o‘zgartishlar va qo‘shimchalar kiritilsin:
 VII. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasining Ma’muriy javobgarlik to‘g‘risidagi kodeksiga (O‘zbekiston Respublikasi Oliy Kengashining Axborotnomasi, 1995-yil, № 3, 6-modda; O‘zbekiston Respublikasi Oliy Majlisining Axborotnomasi, 1995-yil, № 9, 193-modda; № 12, 269-modda; 1996-yil, № 5- 6, 69-modda):
 1) 90-modda quyidagi tahrirda bayon qilinsin:
 
 Ov qilish, baliq tutish yoki baliq zaxiralarini muhofaza etish qoidalarini, shuningdek hayvonot dunyosidan foydalanishning boshqa turlarini amalga oshirish qoidalarini buzish —
 fuqarolarga eng kam ish haqining bir baravaridan ikki baravarigacha, mansabdor shaxslarga esa — ikki baravaridan uch baravarigacha miqdorda jarima solishga sabab bo‘ladi.
 
 Tegishli ruxsati bo‘lmay turib yoki taqiqlangan joylarda yoxud taqiqlangan muddatlarda, taqiqlangan qurollar yoki usullar bilan ov qilish yoki baliq tutish, shuningdek ov qilish yoki baliq tutishning boshqa qoidalarini muntazam ravishda buzish —
 shu huquqbuzarliklarni sodir etish quroli va ashyolarini musodara qilib yoki musodara qilmay, fuqarolarga eng kam ish haqining ikki baravaridan uch baravarigacha, mansabdor shaxslarga esa — uch baravaridan besh baravarigacha miqdorda jarima solishga, yoxud shu huquqbuzarliklarni sodir etish quroli va ashyolarini musodara qilib yoki musodara qilmay, uch yilgacha muddatga ov qilish huquqidan mahrum etishga sabab bo‘ladi”;
 2) 166-modda quyidagi mazmundagi uchinchi qism bilan to‘ldirilsin:
 
 “Ishlab chiqarish markasida yoki tovar belgisida ishlab chiqaruvchining nomi va joylashgan eri to‘g‘risida axborot bo‘lmagan tovarlarni realizatsiya qilish, shuningdek realizatsiya qilish maqsadida sotib olish —
 mansabdor shaxslarga eng kam ish haqining besh baravaridan yetti baravarigacha miqdorda jarima solishga sabab bo‘ladi”;
 3)178-modda quyidagi tahrirda bayon qilinsin:
 
 Monopoliyaga qarshi qaratilgan faoliyatni amalga oshiruvchi vakolatli organga va iste’molchilarning huquqlarini himoya qiluvchi organlarga axborot taqdim etmaslik yoki ularga atayin noto‘g‘ri ma’lumotlar taqdim etish —
 mansabdor shaxslarga eng kam ish haqining uch baravaridan besh baravarigacha miqdorda jarima solishga sabab bo‘ladi”;
 4) 245-moddaning birinchi qismida “90” raqami “90-moddaning ikkinchi qismida” degan so‘zlar bilan almashtirilsin, “178” raqami esa chiqarib tashlansin;
 5) 257-moddaning birinchi qismi “(sanitariya-ekologiya ekspertizasi qismida)” degan so‘zlardan keyin “178-moddasida (iste’molchilarning huquqlarini himoya qilish to‘g‘risidagi qonun hujjatlari buzilishiga oid qismi)” degan so‘zlar bilan to‘ldirilsin;
 6) 261-moddaning birinchi qismi “89-moddalarida (atmosfera havosiga zararli fizik ta’sir ko‘rsatish bundan mustasno)” degan so‘zlardan keyin “90-moddaning birinchi qismida” degan so‘zlar bilan to‘ldirilsin, “162-moddasida” degan so‘zlardan keyin esa “178-moddasida (iste’molchilarning huquqlarini himoya qilish to‘g‘risidagi qonun hujjatlari buzilishiga oid qismi)” degan so‘zlar bilan to‘ldirilsin;
 7) 265-moddaning birinchi qismi “ushbu Kodeksning” degan so‘zlardan keyin “178-moddasida (iste’molchilarning huquqlarini himoya qilish to‘g‘risidagi qonun hujjatlari buzilishiga oid qismi)” degan so‘zlar bilan to‘ldirilsin;
 8) Kodeks quyidagi mazmundagi 2681 va 2682-moddalar bilan to‘ldirilsin.
 Monopoliyadan chiqarish va raqobatni rivojlantirish organlariga ushbu Kodeksning 178-moddasida nazarda tutilgan ma’muriy huquqbuzarliklar to‘g‘risidagi ishlar taalluqlidir.
 Ushbu moddaning birinchi qismida ko‘rsatilgan organlar nomidan ma’muriy huquqbuzarliklar to‘g‘risidagi ishlarni ko‘rib chiqish va jarima solish tariqasida ma’muriy jazo chorasini qo‘llanishga quyidagilar haqlidirlar:
 Monopoliyadan chiqarish va raqobatni rivojlantirish qo‘mitasining raisi va uning o‘rinbosarlari — eng kam ish haqining besh baravarigacha miqdorda;
 monopoliyadan chiqarish va raqobatni rivojlantirish hududiy organlarining boshliqlari va ularning o‘rinbosarlari — eng kam ish haqining to‘rt baravarigacha miqdorda jarima solishga.
 Arxitektura va qurilish organlariga ushbu Kodeksning 178-moddasida (iste’molchilarning huquqlarini himoya qilish to‘g‘risidagi qonun hujjatlari buzilishiga oid qismi) nazarda tutilgan ma’muriy huquqbuzarliklar to‘g‘risidagi ishlar taalluqlidir.
 Ushbu moddaning birinchi qismida ko‘rsatilgan organlar nomidan ma’muriy huquqbuzarliklar to‘g‘risidagi ishlarni ko‘rib chiqish va jarima solish tariqasida ma’muriy jazo chorasini qo‘llanishga quyidagilar haqlidirlar:
 O‘zbekiston Respublikasi Davlat arxitektura va qurilish qo‘mitasining raisi va uning o‘rinbosarlari — eng kam ish haqining besh baravarigacha miqdorda;
 arxitektura va qurilish hududiy organlarining boshliqlari va ularning o‘rinbosarlari — eng kam ish haqining to‘rt baravarigacha miqdorda jarima solishga”.
 VIII. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasi Jinoyat kodeksining 246-moddasiga (O‘zbekiston Respublikasi Oliy Kengashining Axborotnomasi, 1995-yil, № 1, 3-modda):
 birinchi qismining tavsif qismi “o‘q-dorilarni” degan so‘zlardan keyin “shuningdek giyovandlik vositalari yoki psixotrop moddalarni” degan so‘zlar bilan to‘ldirilsin;
 ikkinchi qismining tavsif qismi “psixotrop moddalarni” degan so‘zlardan keyin “ko‘p miqdorlarda” degan so‘zlar bilan to‘ldirilsin.
 IX. O‘zbekiston Respublikasining 1995-yil 31-avgustda qabul qilingan “O‘simliklar karantini to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1995-yil, № 9, 188-modda) 9-moddasining birinchi qismi quyidagi mazmundagi jumla bilan to‘ldirilsin:
 “O‘simliklar karantini bo‘yicha davlat xizmatining respublikaga olib kirilayotgan, respublikadan olib chiqilayotgan va tranzit bo‘lib o‘tayotgan karantindagi materiallarni tekshirish va ko‘zdan kechirish, shuningdek hujjatlar berish bilan bog‘liq xarajatlari yuridik va jismoniy shaxslar hisobidan qoplanadi”.